নিউজ বিএনএ ডটকম, গোপালগঞ্জ, ৭ জুলাই : বিএনপি-জামায়াতের ডাকা ৪৮ ঘন্টা হরতালের দ্বিতীয় দিনে গোপালগঞ্জসহ পাঁচটি উপজেলার কোথাও হরতাল পালিত হচ্ছে না। এ হরতালে গোপালগঞ্জের ৫টি উপজেলার কোথাও কোন ধরণের প্রভাব ফেলতে পারেনি।    এ হরতালের সমর্থনে মহাসড়কসহ কোথাও কোন মিছিল মিটিং হয়নি ও পিকেটাদের দেখা যায়নি।    গোপালগঞ্জ জেলার জীবন যাত্রা রয়েছে স্বাভাবিক। স্কুল-কলেজ, অফিস-আদালত, ব্যাংক-বীমা ও দোকাট-পাট রয়েছে খোলা। সোনালী ব্যাংকসহ সকল ব্যাংকে যথারীতি লেনদেন  হয়েছে স্বাভাবিকভাবে। ঢাকা-খুলনা মহাসড়ক দিয়ে কোন দূরপাল্লার যানবাহন চলাচল না করলেও জেলার অভ্যন্তরীন ৫টি রুট দিয়ে লোকাল বাসসহ অন্যান্য যানবাহন চলাচল করেছে।    এদিকে হরতালকে কেন্দ্র করে গোপালগঞ্জে নিরাপত্তা ব্যবস্থা জোরদার করা হয়েছে। মহাসড়কসহ বিভিন্ন গুরুত্বপূর্ণ স্থানে অতিরিক্ত পুলিশ মোতায়েন করা হয়েছে। এছাড়া জেলার টুঙ্গিপাড়া, কোটালীপাড়া, কাশিয়ানী ও মুকসুদপুর উপজেলার কোথাও হরতাল পালনের খবর পাওয়া যায়নি।    প্রতিবেদন : আর করিম চৌধুরী, সম্পাদনায় : পুলক সরকার।